Markus-setä

Markus Rautio (naskiĝinta la 17-an de majo 1891 en Helsinko, mortinta la 14-an de februaro 1973 en la sama urbo), pli bone konata je nomo Markus-setä ("onklo Markus") estis finna radia prezentisto. Li estas memorata speciale pri siaj porinfana radia programo Markus-sedän lastentunti ("porinfana horo de onklo Markus"), kiu estis sendita kaj en finna kaj en sveda en la jaroj 1926–1956. En fino de la programo Rautio normale admonis infanojn, ke ili manĝu avenan kaĉon. La programo estis la plej konata tiutempa radia programo en la lando. Iuj asertis, ke Rautio reale malamis infanojn – Nasse-setä estas parodio pri Rautio.

En 1931 Rautio prezentis en Talino la unuan interlandan programon de Yle(isradio). Pre sia radia kariero li laboris kiel aktoro. Ankaŭ liaj gepatroj estis aktoroj. La radiodrama serio Suomisen perhe (familio Suominen) iĝis el ideo, kiun Rautio ricevis el la sveda radiodrama serio Familjen Björk (1936-1943, en vikidatumoj).

Foje oni ne memoris fermi la mikrofonon post la senda tempo de Markus-sedän lastentunti. Oni asertas en Finnlando, ke onklo Markus ne sentis la eraron kaj li diris uzante vulgaran vorton "Nyt Markus-setä lähtee paskalle" (nun onklo Markus iros por ke feki). Sed oni ne estas certe, ĉu tion diris Rautio aŭ alia radia laboranto Alexis af Enehjelm (en vikidatumoj). En la plej fruaj fontoj pri la afero oni mencias, ke Alexis af Enehjelm diris tiujn vortojn. Krome iuj asertas, ke vere la afero estis dirita svede, ne finne kiel oni en Finnlando normale kredas. Oni apenaŭ povas tute certigi la aferon. Pri la vortoj ne ekzistas registrado.artikolo de 2015-02-24  el la retejo yle.fi () La rakonto apartenas al la finna folkloro.

 Fontoj 

Kategorio:Finnaj redaktoroj